An Pantomina sarong soanoy na sayaw sa Kabikolan na inaarog an mga hiro' nin mga salampating nagsisigáyan. Sarong bayle ini nin pag'iilusyon asin pagkamoot. Sarong ritmo nin bayle nagpapahiling kan maigot na paglapag kan namomoot sa saiyang namomo'tan. Mayo pa an mga Kastila, ini inapod nang sayaw "sinalampati". An bayleng ini parati ginigibo sa mga kasalan asin mga importanteng okasyon. An pantomina pwedeng boot sabihon, an bayle asin an kanta kaini.